ཟླ་བཞི་བའི་ཚེས་བཅུ་གཅིག་ཉིན།ཐུར་ཁེའི་དྲག་ཆས་རུ་ཁག་གིས།ཉེ་ལམ་ཐུར་ཁེ་ནས་སྔ་གཞུག་ཏུ་ཐུར་ཁེ་དང་།དེའི་ཁྱིམ་མཚེས་རྒྱལ་ཁབ་པུར་ཀ་རི་ཡ།ཀེ་རི་སེ།སི་རི་ཡ་སོགས་རྒྱལ་ཁབ་ལ་བསྐྱོད་མཁན༡༣༤འཛིན་བཟུང་བྱས།ཟླ་བཞི་བའི་ཚེས་བཅུ་ཉིན་ལ་སི་རི་ཡའི་མི༨༦དང་།ཀྲུང་གོའི་མི༦བཅས་ཁྲིམས་འགལ་གྱིས་སི་རི་ཡ་ནས་ཐུར་ཁེར་བརྒལ་བའི་ལམ་དུ་འཛིན་བཟུང་བྱས།ཐུར་ཁེ་མཐའ་སྲུང་དམག་གིས་སི་རི་ཡར་ཁྲིམས་འགལ་གྱིས་བསྐྱོད་མཁན་ཐུར་ཁེའི་མི་གཉིས་འཛིན་བཟུང་ཐེབས་པ་དང་།སི་རི་ཡའི་མི་ལྔ་དང་ཐུར་ཁེའི་མི་དྲུག་དབྱི་རག་ནས་ཐུར་ཁེ་ལ་བསྐྱོད་པའི་ལམ་དུ་འཛིན་བཟུང་ཐེབས།ཕ་ཁི་སི་ཐན་གྱི་མི་གཅིག་ཁྲིམས་འགལ་གྱིས་ཀེ་རི་སེར་བསྐྱོད་པ་དང་།སི་རི་ཡའི་མི་བཅུ་དགུ་དང་།ཨ་ཧྥུ་ཧན་གྱི་མི་དྲུགདབྱི་རག་བ་གཉིས།ཐུར་ཁེ་བ་གཅིག་བཅས་ཁྲིམས་འགལ་གྱིས་མཐའ་མཚམས་བརྒལ་ནས་པུར་ཀ་རི་ཡར་བསྐྱོད་པའི་ལམ་དུ་འཛིན་བཟུང་བྱས།དེ་མིན་ཐུར་ཁེ་རྒྱལ་ཁོངས་ནས་ཁྲིམས་འགལ་གྱིས་སྡོད་མཁན་རྒྱལ་ཕྱིའི་སྤྱི་དམངས་གྱ་གསུམ་འཛིན་བཟུང་བྱས་པའི་སྐོར་གསལ་བསྒྲགས་བྱས་འདུག